ddrg/super_eurlex huggingface dataset:
Rådets fælles holdning

af 22. juli 2002

om supplering af fælles holdning 96/741/FUSP vedrørende undtagelser fra embargoen mod Irak

(2002/599/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15,

og ud fra følgende betragtninger:

(1) I resolution 986 (1995), vedtaget af De Forenede Nationers Sikkerhedsråd den 14. april 1995 og gennemført i overensstemmelse med aftalememorandum af 20. maj 1996 mellem Irak og De Forenede Nationers generalsekretær, samt efterfølgende resolutioner, vedtaget af De Forenede Nationers Sikkerhedsråd, vedrørende forbedring af den humanitære situation i Irak, fastsættes undtagelser fra den embargo, der blev indført mod Irak, navnlig ved resolution 661 (1990) og 687 (1991).

(2) Rådet fastlagde den 17. december 1996 med henblik på at gennemføre resolution 986 (1995) og aftalememorandummet af 20. maj 1996 sin fælles holdning 96/741/FUSP om undtagelser fra embargoen mod Irak(1) på grundlag af artikel J2 i traktaten om Den Europæiske Union.

(3) De Forenede Nationers Sikkerhedsråd vedtog den 14. maj 2002 resolution 1409 (2002), som fastsætter en ny ordning for disse undtagelser fra embargoen på grundlag af en liste over varer, der kan tages op til overvejelse, samt forenklede procedurer for anvendelsen af listen.

(4) Det er derfor nødvendigt at vedtage en ny fælles holdning, som supplerer fælles holdning 96/741/FUSP.

(5) Der er behov for handling fra Fællesskabets side for at gennemføre en række foranstaltninger -

VEDTAGET FØLGENDE FÆLLES HOLDNING:

Artikel 1

I forbindelse med den embargo, der er indført mod Irak, navnlig ved resolution 661 (1990) og 687 (1991), vil undtagelserne fra embargoen, som er fastsat i resolution 986 (1995) og gennemført i overensstemmelse med aftalememorandum af 20. maj 1996 mellem Irak og FN's generalsekretær, være tilladt på de i resolution 1409 (2002) fastlagte betingelser.

Artikel 2

Denne fælles holdning træder i kraft på dagen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Bruxelles, den 22. juli 2002.

På Rådets vegne

P. S. Møller

Formand

(1) EFT L 337 af 27.12.1996, s. 5.
32003E0651R(01)

Berigtigelse til Rådets fælles holdning 2003/651/FUSP af 12. september 2003 om ajourføring af fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af fælles holdning 2003/482/FUSP (EUT L 229 af 13.9.2003)



EU-Tidende nr. L 231 af 17/09/2003 s. 0019 - 0019
Berigtigelse til Rådets fælles aktion 2003/449/FUSP af 16. juni 2003 om forlængelse af mandatet for Den Europæiske Unions særlige repræsentant, der skal varetage hvervet som særlig koordinator for stabilitetspagten for Sydøsteuropa

(Den Europæiske Unions Tidende L 150 af 18. juni 2003)

Side 74 Følgende artikel indsættes efter artikel 1:

Artikel 1a

1. Det finansielle referencegrundlag til dækning af udgifterne i forbindelse med den særlige repræsentants mission udgør 743000 EUR.

2. Det beløb, der er nævnt i stk. 1, anvendes til at finansiere driftsudgifterne for hovedkontoret i Bruxelles for stabilitetspagten for Sydøsteuropa i den pågældende periode.

3. Udgifter, der finansieres med det i stk. 1 fastsatte beløb, forvaltes i overensstemmelse med Fællesskabets budgetprocedurer og -regler med den undtagelse, at forudfinansieringer ikke forbliver Fællesskabets ejendom.

4. Driftsudgifterne forvaltes i henhold til en kontrakt mellem den særlige repræsentant og Kommissionen..
Fælles strategi 2003/471/FUSP vedtaget af Det Europæiske Råd

af 20. juni 2003

om ændring af fælles strategi 1999/414/FUSP over for Rusland med henblik på at forlænge dens gyldighedsperiode

DET EUROPÆISKE RÅD HAR -

under henvisning til traktaten om Den Europæiske Union, særlig artikel 13, stk. 2,

under henvisning til Rådets henstilling, og

ud fra følgende betragtninger:

(1) Gyldighedsperioden for Den Europæiske Unions fælles strategi 1999/414/FUSP af 4. juni 1999 over for Rusland(1) udløber den 24. juni 2003.

(2) Det skønnes nødvendigt at ændre den fælles strategi med henblik på at forlænge dens gyldighedsperiode -

VEDTAGET FØLGENDE FÆLLES STRATEGI:

Eneste artikel

I del IV i fælles strategi 1999/414/FUSP affattes det første punkt benævnt "Gyldighedsperiode" således:

"Denne fælles strategi gælder indtil den 24. juni 2004. Den kan forlænges, revideres og om nødvendigt tilpasses af Det Europæiske Råd efter henstilling fra Rådet."

Denne fælles strategi offentliggøres i Den Europæiske Unions Tidende.

Udfærdiget i Thessaloniki, den 20. juni 2003.

På Det Europæiske Råds vegne

C. Simitis

Formand

(1) EFT L 157 af 24.6.1999, s. 1.
Rådets fælles aktion 2003/445/FUSP

af 16. juni 2003

om ændring og forlængelse af mandatet for Den Europæiske Unions særlige repræsentant for fredsprocessen i Mellemøsten

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Rådets fælles aktion 2002/965/FUSP af 10. december 2002 om ændring og forlængelse af mandatet for Den Europæiske Unions særlige repræsentant for fredsprocessen i Mellemøsten(1) finder anvendelse indtil den 30. juni 2003.

(2) På grundlag af en fornyet gennemgang af denne fælles aktion forekommer det hensigtsmæssigt at ændre og forlænge mandatet for den særlige repræsentant.

(3) Rådet bør udpege en ny EU-repræsentant for fredsprocessen i Mellemøsten.

(4) EU's bestræbelser på sikkerhedsområdet bør konsolideres.

(5) Rådet vedtog den 30. marts 2000 retningslinjer vedrørende fremgangsmåde for udnævnelse og administrative ordninger for Den Europæiske Unions særlige repræsentanter -

VEDTAGET FØLGENDE FÆLLES AKTION:

Artikel 1

Mandatet for Den Europæiske Unions særlige repræsentant for fredsprocessen i Mellemøsten, jf. fælles aktion 2002/965/FUSP, forlænges.

Artikel 2

Rådet udnævner en særlig EU-repræsentant for fredsprocessen i Mellemøsten ved hjælp af en gennemførelsesbeslutning vedtaget af Rådet.

Artikel 3

Fælles aktion 2002/965/FUSP ændres som følger:

1) Følgende litra tilføjes i artikel 3:

"l) at gennemføre et EU-program vedrørende sikkerhedsspørgsmål. Med henblik herpå kan EU's særlige repræsentant bistås af en ekspert, der har til opgave at forestå den praktiske gennemførelse af operationelle projekter i forbindelse med sikkerhedsspørgsmål."

2) Artikel 8 affattes således:

"Artikel 8

For at sikre sammenhæng i Den Europæiske Unions optræden udadtil koordineres den særlige repræsentants aktiviteter med den højtstående repræsentants, formandskabets og Kommissionens aktiviteter. Under arbejdet på stedet holdes der tæt kontakt til formandskabet, Kommissionen og missionscheferne, der skal gøre deres bedste for at bistå den særlige repræsentant i gennemførelsen af dennes mandat. Den særlige repræsentant skal ligeledes være forbindelsesled til andre internationale aktører på stedet."

Artikel 4

Denne fælles aktion har virkning fra den 1. juli 2003.

Den anvendes indtil den 31. december 2003.

Artikel 5

Denne fælles aktion offentliggøres i Den Europæiske Unions Tidende.

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 334 af 11.12.2002, s. 11.
Rådets fælles aktion 2003/449/FUSP

af 16. juni 2003

om forlængelse af mandatet for Den Europæiske Unions særlige repræsentant, der skal varetage hvervet som særlig koordinator for stabilitetspagten for Sydøsteuropa

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Rådets fælles aktion 2002/964/FUSP af 10. december 2002 om ændring og forlængelse af mandatet for Den Europæiske Unions særlige repræsentant, der skal varetage hvervet som koordinator for stabilitetspagten for Sydøsteuropa(1), finder anvendelse indtil den 30. juni 2003.

(2) På grundlag af en gennemgang af nævnte fælles aktion bør mandatet for den særlige repræsentant ændres og forlænges.

(3) Rådet vedtog den 30. marts 2000 retningslinjer vedrørende fremgangsmåden for udnævnelse af og administrative ordninger for Den Europæiske Unions særlige repræsentanter -

VEDTAGET FØLGENDE FÆLLES AKTION:

Artikel 1

Mandatet for Erhard BUSEK som Den Europæiske Unions særlige repræsentant, der skal varetage hvervet som særlig koordinator for stabilitetspagten for Sydøsteuropa, jf. fælles aktion 2002/964/FUSP, forlænges indtil den 31. december 2003.

Artikel 2

Denne fælles aktion har virkning fra den 1. juli 2003.

Artikel 3

Denne fælles aktion offentliggøres i Den Europæiske Unions Tidende.

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 334 af 11.12.2002, s. 9.
Rådets fælles aktion 2003/446/FUSP

af 16. juni 2003

om ændring og forlængelse af mandatet for Den Europæiske Unions særlige repræsentant i Den Tidligere Jugoslaviske Republik Makedonien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Rådets fælles aktion 2002/963/FUSP af 10. december 2002 om ændring og forlængelse af mandatet for Den Europæiske Unions særlige repræsentant i Den Tidligere Jugoslaviske Republik Makedonien(1) finder anvendelse indtil den 30. juni 2003.

(2) På grundlag af en fornyet gennemgang af denne fælles aktion forekommer det hensigtsmæssigt at ændre og forlænge mandatet for den særlige repræsentant.

(3) Rådet vedtog den 30. marts 2000 retningslinjer vedrørende fremgangsmåde for udnævnelse og administrative ordninger for Den Europæiske Unions særlige repræsentanter -

VEDTAGET FØLGENDE FÆLLES AKTION:

Artikel 1

Mandatet for Alexis BROUHNS som Den Europæiske Unions særlige repræsentant i Den Tidligere Jugoslaviske Republik Makedonien, jf. fælles aktion 2002/963/FUSP, forlænges.

Artikel 2

Følgende litra tilføjes i artikel 3 i fælles aktion 2002/963/FUSP:

"e) sammen med den øverstbefalende for EU-styrken og i samarbejde med formandskabet at føre en regelmæssig dialog med myndighederne i Den Tidligere Jugoslaviske Republik Makedonien om den EU-ledede militære missions fremskridt."

Artikel 3

Denne fælles aktion har virkning fra den 1. juli 2003.

Den anvendes indtil den 31. december 2003.

Artikel 4

Denne fælles aktion offentliggøres i Den Europæiske Unions Tidende.

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 334 af 11.12.2002, s. 7.
Rådets fælles aktion 2003/447/FUSP

af 16. juni 2003

om forlængelse af mandatet for Den Europæiske Unions særlige repræsentant for De Store Søers Område i Afrika

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Rådets fælles aktion 2002/962/FUSP af 10. december 2002 om ændring og forlængelse af mandatet for Den Europæiske Unions særlige repræsentant for De Store Søers Område i Afrika(1) finder anvendelse indtil den 30. juni 2003.

(2) På grundlag af en fornyet gennemgang af nævnte fælles aktion forekommer det hensigtsmæssigt at forlænge mandatet for den særlige repræsentant.

(3) Rådet vedtog den 30. marts 2000 retningslinjer vedrørende fremgangsmåde for udnævnelse og administrative ordninger for Den Europæiske Unions særlige repræsentanter -

VEDTAGET FØLGENDE FÆLLES AKTION:

Artikel 1

Mandatet for Aldo AJELLO som Den Europæiske Unions særlige repræsentant for De Store Søers Område i Afrika, jf. fælles aktion 2002/962/FUSP, forlænges indtil den 31. december 2003.

Artikel 2

Denne fælles aktion har virkning fra den 1. juli 2003.

Artikel 3

Denne fælles aktion offentliggøres i Den Europæiske Unions Tidende.

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 334 af 11.12.2002, s. 5.
Rådets fælles aktion 2003/448/FUSP

af 16. juni 2003

om forlængelse af mandatet for Den Europæiske Unions særlige repræsentant i Afghanistan

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, artikel 18, stk. 5, og artikel 23, stk. 2, og

ud fra følgende betragtninger:

(1) Rådets fælles aktion 2002/961/FUSP af 10. december 2002 om ændring og forlængelse af mandatet for Den Europæiske Unions særlige repræsentant i Afghanistan(1) finder anvendelse indtil den 30. juni 2003.

(2) På grundlag af en fornyet gennemgang af nævnte fælles aktion forekommer det hensigtsmæssigt at forlænge mandatet for den særlige repræsentant.

(3) Rådet vedtog den 30. marts 2000 retningslinjer vedrørende fremgangsmåde for udnævnelse og administrative ordninger for Den Europæiske Unions særlige repræsentanter -

VEDTAGET FØLGENDE FÆLLES AKTION:

Artikel 1

Mandatet for Francesc VENDRELL som Den Europæiske Unions særlige repræsentant i Afghanistan, jf. fælles aktion 2002/961/FUSP, forlænges indtil den 31. december 2003.

Artikel 2

Denne fælles aktion har virkning fra den 1. juli 2003.

Artikel 3

Denne fælles aktion offentliggøres i Den Europæiske Unions Tidende.

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 334 af 11.12.2002, s. 3.
Rådets fælles holdning 2003/366/FUSP

af 19. maj 2003

om ændring af fælles holdning 2002/400/FUSP om EU-medlemsstaternes midlertidige modtagelse af visse palæstinensere

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 21. maj 2002 vedtog Rådet fælles holdning 2002/400/FUSP om EU-medlemsstaternes midlertidige modtagelse af visse palæstinensere(1), i henhold til hvilken disse modtager en national tilladelse med gyldighed i op til 12 måneder.

(2) Gyldigheden af disse tilladelser bør forlænges -

VEDTAGET FØLGENDE FÆLLES HOLDNING:

Artikel 1

Fælles holdning 2002/400/FUSP ændres således:

1) Artikel 3, stk. 1 affattes således:"Hver enkelt af de i artikel 2 nævnte medlemsstater giver de palæstinensere, den modtager, en national tilladelse til indrejse og ophold i op til 24 måneder på den pågældende medlemsstats område."

2) Artikel 8 affattes således:

"Artikel 8

Rådet overvåger gennemførelsen af denne fælles holdning og foretager en evaluering af gennemførelsen senest 23 måneder efter vedtagelsen eller tidligere, hvis et af dets medlemmer anmoder herom."

Artikel 2

Denne fælles holdning har virkning fra dagen for vedtagelsen.

Artikel 3

Denne fælles holdning offentliggøres i Den Europæiske Unions Tidende.

Udfærdiget i Bruxelles, den 19. maj 2003.

På Rådets vegne

G. Papandreou

Formand

(1) EFT L 138 af 28.5.2002, s. 33.
Rådets fælles aktion 2003/188/FUSP

af 17. marts 2003

om ændring af fælles aktion 2002/210/FUSP om Den Europæiske Unions politimission

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Den 11. marts 2002 vedtog Rådet fælles aktion 2002/210/FUSP om Den Europæiske Unions politimission(1), der indeholder hjemmel til at inddrage europæiske NATO-medlemmer uden for Den Europæiske Union og lande, der ansøger om EU-medlemskab, samt andre OSCE-medlemsstater.

(2) Af operationelle grunde viser det sig at være nødvendigt at kunne udveksle klassificerede oplysninger, i overensstemmelse med Rådets sikkerhedsforskrifter, med de tredjelande, der bidrager til missionen, med NATO/SFOR, med værtslandet efter behov samt med den høje repræsentants kontor, De Forenede Nationer og OSCE.

(3) De tredjelande, der er inddraget i fælles aktion 2002/210/FUSP, har forpligtet sig til at beskytte Den Europæiske Unions klassificerede oplysninger.

(4) Sikkerhedsudvalget afgav positiv teknisk udtalelse den 4. marts 2003.

(5) Den fælles aktion bør derfor ændres -

VEDTAGET FØLGENDE FÆLLES AKTION:

Artikel 1

Følgende artikel indsættes i fælles aktion 2002/210/FUSP:

"Artikel 8a

Videregivelse af klassificerede oplysninger

1. Generalsekretæren/den høje repræsentant har bemyndigelse til i overensstemmelse med Rådets sikkerhedsforskrifter at videregive klassificerede oplysninger og dokumenter til og med klassifikationsgraden 'CONFIDENTIEL UE', som er fremstillet med henblik på operationen, til NATO/SFOR og til tredjelande, der er inddraget i nærværende fælles aktion.

2. Generalsekretæren/den høje repræsentant har desuden bemyndigelse til i overensstemmelse med Rådets sikkerhedsforskrifter og på grundlag af de praktiske behov i forbindelse med missionen at videregive klassificerede oplysninger og dokumenter med klassifikationsgraden 'RESTREINT UE', som er fremstillet med henblik på operationen, til den høje repræsentants kontor samt til De Forenede Nationer og OSCE. Der udarbejdes lokale ordninger med henblik herpå.

3. Generalsekretæren/den høje repræsentant har, hvis der er et konkret og umiddelbart praktisk behov derfor, bemyndigelse til i overensstemmelse med Rådets sikkerhedsforskrifter at videregive klassificerede oplysninger og dokumenter til og med klassifikationsgraden 'CONFIDENTIEL UE', som er fremstillet med henblik på operationen, til værtsstaten. I alle andre tilfælde videregives disse oplysninger og dokumenter til værtsstaten i overensstemmelse med passende procedurer inden for samarbejdet mellem værtsstaten og Den Europæiske Union."

Artikel 2

Denne fælles aktion træder i kraft på dagen for vedtagelsen.

Artikel 3

Denne fælles aktion offentliggøres i Den Europæiske Unions Tidende.

Udfærdiget i Bruxelles, den 17. marts 2003.

På Rådets vegne

G. Drys

Formand

(1) EFT L 70 af 13.3.2002, s. 1.
Rådets fælles aktion 2003/141/FUSP

af 27. februar 2003

om ændring af fælles aktion 2002/210/FUSP om Den Europæiske Unions politimission

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Rådet vedtog den 11. marts 2002 fælles aktion 2002/210/FUSP om Den Europæiske Unions politimission,(1) som indeholder en flerårig forfaldsplan for dens finansiering.

(2) Af tekniske grunde har det ikke været muligt inden for den fastsatte frist at afslutte indkaldelsen af bud vedrørende en del udstyr, der er nødvendigt for at starte missionen. Da finansieringsaftalen, jf. artikel 166, stk. 1, litra a), i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget(2), begrænser udgifternes finansiering til 2002, kan disse bevillinger ikke anvendes i 2003.

(3) Det er derfor nødvendigt, at de udgifter, der er forbundet med indkaldelsen af disse bud, afholdes over fællesskabsbudgettet for 2003.

(4) Fælles aktion 2002/210/FUSP bør derfor ændres i overensstemmelse hermed -

VEDTAGET FØLGENDE FÆLLES AKTION:

Artikel 1

Artikel 9, stk. 1 og 2, i fælles aktion 2002/210/FUSP affattes således:

"1. Omkostningerne ved gennemførelsen af denne fælles aktion er:

a) 14 mio. EUR i startomkostninger (inklusive udstyr og planlægningsgruppen) for 2002, som skal afholdes over fællesskabsbudgettet

b) 1,7 mio. EUR i startomkostninger (inklusive udstyr) for 2003, som skal afholdes over fællesskabsbudgettet

c) op til 38 mio. EUR i årlige driftsudgifter for 2003-2005 fordelt således:

i) op til 17 mio. EUR til dagpenge, afhængigt af den sats, der fastsættes, og 1 mio. EUR til rejseudgifter, som i henhold til artikel 5, stk. 2, afholdes efter princippet om, at udgifterne ligger der, hvor de falder

ii) restbeløbet på 20 mio. EUR (11 mio. til aktionsudgifter, 4 mio. til lokalt ansatte og 5 mio. til det internationale civile personale) skal afholdes i fællesskab over fællesskabsbudgettet.

Det endelige budget for 2003-2005 fastsættes af Rådet for et år ad gangen.

2. Hvis finansieringen over fællesskabsbudgettet som omhandlet i stk. 1, litra c), nr. ii), ikke er tilstrækkelig, beslutter Rådet i overensstemmelse med bestemmelserne i traktaten om Den Europæiske Union, hvorledes resten af de fælles udgifter skal dækkes."

Artikel 2

Denne fælles aktion træder i kraft på dagen for vedtagelsen.

Artikel 3

Denne fælles aktion offentliggøres i Den Europæiske Unions Tidende.

Udfærdiget i Bruxelles, den 27. februar 2003.

På Rådets vegne

M. Chrisochoïdis

Formand

(1) EFT L 70 af 13.3.2002, s. 1.

(2) EFT L 248 af 16.9.2002, s. 1.
Rådets fælles holdning 2003/140/FUSP

af 27. februar 2003

om undtagelser fra de restriktive foranstaltninger, der blev indført ved fælles holdning 2002/402/FUSP

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) FN's Sikkerhedsråd vedtog den 16. januar 2002 resolution 1390 (2002), i det følgende benævnt "UNSCR 1390 (2002)", der fastsætter, hvilke foranstaltninger der skal træffes over for Usama bin Laden, medlemmer af Al Qaida-organisationen og Taliban samt andre personer, grupper, virksomheder og enheder, der er knyttet til dem, og tilpasser anvendelsesområdet for de sanktioner, der blev indført ved UNSCR 1267 (1999) og 1333 (2000), i det følgende benævnt "UNSCR 1267 (1999)" og "UNSCR 1333 (2000)".

(2) Rådet vedtog den 27. maj 2002 fælles holdning 2002/402/FUSP(1) for at gennemføre UNSCR 1390 (2002).

(3) FN's Sikkerhedsråd vedtog den 20. december 2002 resolution 1452 (2002), der tillader bestemte undtagelser fra de restriktive foranstaltninger, der blev indført ved UNSCR 1267 (1999) og 1390 (2002).

(4) Der er behov for handling fra Fællesskabets side for at gennemføre nævnte undtagelser -

VEDTAGET FØLGENDE FÆLLES HOLDNING:

Artikel 1

Ved gennemførelsen af foranstaltningerne i artikel 3 i fælles holdning 2002/402/FUSP vil Det Europæiske Fællesskab åbne mulighed for at gøre de undtagelser, som tillades i FN's Sikkerhedsråds resolution 1452 (2002).

Artikel 2

Denne fælles holdning har virkning fra dagen for vedtagelsen.

Artikel 3

Denne fælles holdning offentliggøres i Den Europæiske Unions Tidende.

Udfærdiget i Bruxelles, den 27. februar 2003.

På Rådets vegne

M. Chrisochoïdis

Formand

(1) EFT L 139 af 29.5.2002, s. 4.
Fælles strategi 2003/897/FUSP vedtaget af Det Europæiske Råd

af 12. december 2003

om ændring af fælles strategi 1999/877/FUSP over for Ukraine med henblik på at forlænge dens gyldighed

DET EUROPÆISKE RÅD HAR -

under henvisning til traktaten om Den Europæiske Union, særlig artikel 13, stk. 2,

under henvisning til Rådets henstilling, og

ud fra følgende betragtninger:

(1) Gyldigheden af Den Europæiske Unions fælles strategi 1999/877/FUSP af 11. december 1999 over for Ukraine(1) udløber den 23. december 2003.

(2) Det skønnes nødvendigt at ændre fælles strategi 1999/877/FUSP med henblik på at forlænge dens gyldighed -

VEDTAGET FØLGENDE FÆLLES STRATEGI:

Eneste artikel

I del IV, i fælles strategi 1999/877/FUSP, affattes det første punkt benævnt "Gyldighedsperiode" således:

"67. Denne fælles strategi gælder indtil den 23. december 2004. Den kan forlænges, revideres og om nødvendigt tilpasses af Det Europæiske Råd efter henstilling fra Rådet."

Denne fælles strategi offentliggøres i Den Europæiske Unions Tidende.

Udfærdiget i Bruxelles, den 12. december 2003.

På Det Europæiske Råds vegne

S. Berlusconi

Formand

(1) EFT L 331 af 23.12.1999, s. 1.